Predkladacia správa

Materiál Stav záväzkov zdravotníckych zariadení s dôrazom na záväzky voči dodávateľom energií, Sociálnej poisťovni, Národnému úradu práce a dodávateľom liekov a zdravotníckych pomôcok a návrh na ich riešenie predkladá na rokovanie vlády SR minister zdravotníctva na základe prijatých opatrení z rokovania s podpredsedom vlády pre ekonomiku dňa 15. marca 2001 v bode 5 do 15.4.2001 vláde predložiť materiál s návrhom riešenia starých dlhov nemocníc a opatrení na zamedzenia vzniku nových dlhov. Celková zadĺženosť zdravotníckych zariadení k 31.12.2000 bola 12 025 mil. Sk.
V materiáli je uvedená výška dlhov v komoditách, ktoré v súčasnosti priamo ohrozujú chod zdravotníckych zariadení kde dodávatelia energií, Sociálna poisťovňa, Národný úrad práce a dodávatelia liekov a zdravotníckeho materiálu penalizujú, súdnou cestou a exekúciami vymáhajú svoje pohľadávky. V